ddrg/super_eurlex huggingface dataset:
SL Uradni list Evropske unije C 302/43

Sodba Splošnega sodišča z dne 15. julija 2015 – AGC Glass Europe in drugi/Komisija

(Zadeva T-465/12) (1)

((Konkurenca - Upravni postopek - Evropski trg avtomobilskega stekla - Objava sklepa o ugotovitvi kršitve člena 81 ES - Zavrnitev predloga za zagotovitev zaupnega obravnavanja informacij, ki jih Komisija namerava objaviti - Obveznost obrazložitve - Zaupnost - Poslovna skrivnost - Program prizanesljivosti - Zaupanje v pravo - Enako obravnavanje))

(2015/C 302/55)

Jezik postopka: angleščina

Stranke

Tožeče stranke: AGC Glass Europe (Bruselj, Belgija); AGC Automotive Europe SA (Fleurus, Belgija); AGC France SAS (Boussois, Francija); AGC Flat Glass Italia Srl (Cuneo, Italija); AGC Glass UK Ltd (Northampton, Združeno kraljestvo); AGC Glass Germany GmbH (Wegberg, Nemčija) (zastopniki: L. Garzaniti, J. Blockx, P. Niggemann, A. Burckett St Laurent, odvetniki, in S. Ryan, solicitor)

Tožena stranka: Evropska komisija (zastopniki: M. Kellerbauer, G. Meessen in P. Van Nuffel, agenti)

Predmet

Predlog za razglasitev ničnosti Sklepa Komisije C(2012)5719 final z dne 6. avgusta 2012 o zavrnitvi predloga za zaupno obravnavanje, ki so ga družbe AGC Glass Europe SA, AGC Automotive Europe SA, AGC France SAS, AGC Flat Glass Italia Srl, AGC Glass UK Ltd in AGC Glass Germany GmbH vložile na podlagi člena 8 Sklepa predsednika Komisije 2011/695/EU z dne 13. oktobra 2011 o funkciji in mandatu pooblaščenca za zaslišanje v nekaterih konkurenčnih postopkih (zadeva COMP/39.125 – Avtomobilsko steklo).

Izrek

1. Tožba se zavrne.

2. Družbam AGC Glass Europe SA, AGC Automotive Europe SA, AGC France SAS, AGC Flat Glass Italia Srl, AGC Glass UK Ltd in AGC Glass Germany GmbH se naloži plačilo stroškov.

(1) UL C 379, 8.12.2012.
1.

Odločba čatrtega odbora za pritožbe pri Uradu za usklajevanje na notranjem trgu (znamke in modeli) (UUNT) z dne 22. junija 2012 (zadeva R 135/2011 4) se razveljavi v delu, v katerem je z njo zavrnjen ugovor za kozmetične proizvode iz razreda 3 Nicejskega aranžmaja o mednarodni klasifikaciji blaga in storitev zaradi registracije znamk z dne 15. junija 1957, kakor je bil revidiran in spremenjen.
SL Uradni list Evropske unije C 198/30

Sodba Splošnega sodišča z dne 30. aprila 2015 – VTZ in drugi/Svet

(Zadeva T-432/12) (1)

((Damping - Uvoz nekaterih brezšivnih cevi iz železa ali jekla s poreklom iz Rusije in Ukrajine - Dokončna protidampinška dajatev - Pregled zaradi izteka - verjetnostjo ponovnega pojava škode - Interes Unije - Očitna napaka pri presoji - Obveznost obrazložitve))

(2015/C 198/39)

Jezik postopka: angleščina

Stranke

Tožeče stranke: Volžskij trubnyi zavod OAO (VTZ OAO) (Volzhsky, Rusija; Taganrogskij metallurgičeskij zavod OAO (Tagmet OAO) (Taganrog, Rusija); Sinarskij trubnyj zavod OAO (SinTZ OAO) (Kamensk-Ouralski, Rusija); in Severskij trubnyj zavod OAO (STZ OAO) (Polevskoy, Rusija) (zastopniki: J. F. Bellis, F. Di Gianni, G. Coppo in C. Van Hemelrijck, odvetniki)

Tožena stranka: Svet Evropske unije (zastopniki: S. Boelaert, zastopnik, sprva skupaj z G. Berrisch in A. Polcyn, nato de A. Polcyn in D. Geradin, odvetniki)

Intervenient v podporo tožene stranke: Evropska komisija (zastopnika: M. França in A. Stobiecka-Kuik, zastopnika)

Predmet

Zahteva za ugotovitev delne ničnosti Izvedbene uredbe Sveta (EU) št. 585/2012 z dne 26. junija 2012 o uvedbi dokončne protidampinške dajatve na uvoz nekaterih brezšivnih cevi iz železa ali jekla s poreklom iz Rusije in Ukrajine po pregledu zaradi izteka ukrepa v skladu s členom 11(2) Uredbe (ES) št. 1225/2009 ter o ustavitvi postopka pregleda zaradi izteka ukrepa glede uvoza nekaterih brezšivnih cevi iz železa ali jekla s poreklom iz Hrvaške (UL L 174, str. 5) v delu, ki se nanaša na tožeče stranke.

Izrek

1. Tožba se zavrne.

2. Volžskij trubnyi zavod OAO (VTZ OAO), Taganrogskij metallurgičeskij zavod OAO (Tagmet OAO), Sinarskij trubnyj zavod OAO (SinTZ OAO) et Severskij trubnyj zavod OAO (STZ OAO) nosijo poleg svojih stroškov tudi stroške, ki jih je priglasil Svet Evropske unije.

3. Evropska komisija nosi svoje stroške.

(1) UL C 366, 24.11.2012.
SL Uradni list Evropske unije C 65/30

Sodba Splošnega sodišča z dne 15. januarja 2015 – Ziegler/Komisija

(Združeni zadevi T-539/12 in T-150/13) (1)

((Nepogodbena odgovornost - Konkurenca - Trg mednarodnih selitvenih storitev v Belgiji - Selitve uradnikov in drugih uslužbencev Unije - Odločba o kršitvi člena 101 PDEU - Lažni predračun - Obseg odgovornosti institucije - Pravnomočnost - Dolžnost skrbnega ravnanja - Vzročna zveza))

(2015/C 065/41)

Jezik postopka: francoščina

Stranke

Tožeči stranki: Ziegler SA (Bruselj, Belgija) in Ziegler Relocation SA (Bruselj) (zastopniki: J.-F. Bellis, M. Favart in A. Bailleux, odvetniki)

Tožena stranka: Evropska komisija (zastopnika: J. Baquero Cruz in A. Bouquet, zastopnika)

Predmet

Odškodninski zahtevek za povrnitev, na eni strani, škode, ki naj bi nastala zaradi sprejetja odločbe Komisije C (2008) 926 final z dne 11. marca 2008 v zvezi s postopkom na podlagi člena 81 ES in člena 53 Sporazuma EGP (zadeva COMP/38543 – Mednarodne selitvene storitve), in na drugi strani škode, ki naj bi nastala zaradi ponavljanja prakse „lažnih predračunov“ po sprejetju Odločbe C (2008) 926, med 11. marcem 2008 in 1. januarjem 2014.

Izrek

1. Tožbi se zavrneta.

2. Ziegler SA poleg svojih stroškov nosi tudi stroške Evropske komisije v zadevi T-539/12.

3. Ziegler Relocation SA poleg svojih stroškov nosi tudi stroške Evropske komisije v zadevi T-150/13.

(1) UL C 55, 23.2.2013.
SL Uradni list Evropske unije C 89/18

Sodba Splošnega sodišča z dne 4. februarja 2015 — El Corte Inglés/UUNT — Apro Tech (APRO)

(Zadeva T-372/12) (1)

((Znamka Skupnosti - Postopek z ugovorom - Prijava figurativne znamke Skupnosti APRO - Prejšnja nacionalna figurativna znamka B – PRO by Boomerang, prejšnja besedna znamka Skupnosti PRO MOUNTAIN in prijavi prejšnja figurativna in besedna znamke Skupnosti B – PRO by Boomerang in PRO OUTDOOR - Neobstoj verjetnosti zmede - Člen 8(1)(b) Uredbe (ES) št. 207/2009))

(2015/C 089/19)

Jezik postopka: angleščina

Stranke

Tožeča stranka: El Corte Inglés, SA (Madrid, Španija) (zastopniki: E. Seijo Veiguela, J. Rivas Zurdo in I. Munilla Muñoz, odvetniki)

Tožena stranka: Urad za usklajevanje na notranjem trgu (znamke in modeli) (zastopnik: P. Geroulakos, zastopnik)

Druga stranka v postopku pred odborom za pritožbe UUNT: Apro Tech Co., Ltd (Tachia, Tajvan)

Predmet

Tožba zoper odločbo drugega odbora za pritožbe UUNT z dne 25. maja 2012 (zadeva R 196/2011-2) v zvezi s postopkom z ugovorom med družbama El Corte Inglés, SA in Apro Tech Co. Ltd.

Izrek

1. Tožba se zavrne.

2. Družbi El Corte Inglés, SA se naloži plačilo stroškov.

(1) UL C 331, 27.10.2012.
SL Uradni list Evropske unije C 7/30

Sodba Splošnega sodišča z dne 19. novembra 2014 – Ntouvas/ECDC

(Zadeva T-223/12) (1)

((Dostop do dokumentov - Uredba (ES) št. 1049/2001 - Člen 4(2), tretja alinea - Končna poročila o revizijah ECDC, ki jih je opravila služba Komisije za notranjo revizijo - Zavrnitev dostopa - Obveznost obrazložitve - Obveznost konkretnega in posamičnega preizkusa - Višji javni interes))

(2015/C 007/32)

Jezik postopka: angleščina

Stranki

Tožeča stranka: Ioannis Ntouvas (Agios Stefanos, Grčija) (zastopnika: E. Mylonas in V. Kolias, odvetnika)

Tožena stranka: Evropski center za preprečevanje in obvladovanje bolezni (ECDC) (zastopniki: sprva R. Trott, nato J. Mannheim in A. Daume, zastopniki, skupaj z D. Waelbroeckom in A. Duronom, odvetnikoma)

Predmet

Predlog za razglasitev ničnosti sklepa ECDC z dne 27. marca 2012 (DIR-12-0636-MSrukr), s katerim je bil tožeči stranki zavrnjen dostop do končnih poročil o revizijah ECDC, ki jih je opravila služba Evropske komisije za notranjo revizijo.

Izrek

1. Sklep Evropskega centra za preprečevanje in obvladovanje bolezni (ECDC) z dne 27. marca 2012 (DIR-12-0636-MSrukr), s katerim je bil I. Ntouvasu zavrnjen dostop do končnih poročil o revizijah ECDC, ki jih je opravila služba Evropske komisije za notranjo revizijo, se razglasi za ničen.

2. ECDC se naloži plačilo stroškov.

(1) UL C 227, 28.7.2012.
C 395/38

Sodba Splošnega sodišča z dne 2. oktobra 2014 – Euro-Link Consultants in European Profiles proti Komisiji

(Zadeva T-199/12) (1)

((Javna naročila storitev - Postopek javnega razpisa - Projekt podpore in in razvejanja turizma na Krimu - Zavrnitev ponudbe ponudnika - Ničnostna tožba - Akt, zoper katerega ni pravnega sredstva - Potrditveni akt - Delna nedopustnost - Obveznost obrazložitve - Merila za oddajo - Očitna napaka pri presoji - Zloraba pooblastil - Enako obravnavanje))

(2014/C 395/45)

Jezik postopka: angleščina

Stranke

Tožeči stranki: Euro-Link Consultants Srl (Bukarešta, Romunija); in European Profiles AE Meleton kai Symvoulon Epicheiriseon (Atene, Grčija) (zastopnik: S. Pappas, odvetnik)

Tožena stranka: Evropska komisija (zastopniki: sprva S. Bartelt in A. Bordes, nato S. Bartelt in M. Konstantinidis, zastopniki)

Predmet

Predlog za razglasitev ničnosti sklepa Delegacije Evropske unije v Ukrajini z dne 28. februarja 2012, sprejetega v okviru javnega razpisa EuropeAid/131567/C/SER/UA „Projekt podpore in razvejanja turizma na Krimu“, s katerim naročilo ni bilo oddano konzorciju tožečih strank in nadaljnjih sklepov s katerimi sta isti organ 14. marca 2012, direktor direkcije sosedstvo v okviru Generalnega direktorata za razvoj in sodelovanje – EuropeAid Komisije pa 2. maja 2012, zavrnila pritožbe tožečih strank.

Izrek

1. Tožba se zavrne.

2. Družbi Euro-Link Consultants Srl in European Profiles AE Meleton kai Symvoulon Epicheiriseon se naloži plačilo stroškov.

(1) UL C 209, 14.7.2012.
3.

Sklep 2012/635 in Izvedbena uredba št. 945/2012 v delu, v katerem se nanašata na družbo National Iranian Tanker Company, učinkujeta vse do datuma poteka roka za pritožbo iz člena 56 Statuta Sodišča Evropske unije, oziroma če je bila v tem roku pritožba vložena, do njene zavrnitve.
SL Uradni list Evropske unije C 292/34

Sodba Splošnega sodišča z dne 16. julija 2014 – Grčija proti Komisiji

(Zadeva T-52/12) (1)

((Državne pomoči - Pomoči v obliki nadomestil, ki jih je grška kmetijska zavarovalna organizacija (ELGA) izplačala v letih 2008 in 2009 - Sklep, s katerim so bile pomoči razglašene za nezdružljive z notranjim trgom in s katerim je bilo odrejeno njihovo vračilo - Pojem državne pomoči - Člen 107(3)(b) in (c) PDEU - Smernice glede državnih pomoči v kmetijskem sektorju))

2014/C 292/40

Jezik postopka: grščina

Stranki

Tožeča stranka: Helenska republika (zastopniki: sprva I. Chalkias in S. Papaïoannou, nato I. Chalkias in A. Vasilopoulou, zastopniki)

Tožena stranka: Evropska komisija (zastopniki: sprva D. Triantafyllou in S. Thomas, nato D. Triantafyllou in R. Sauer, zastopniki)

Predmet

Predlog za razglasitev ničnosti Sklepa Komisije 2012/157/EU z dne 7. decembra 2011 o pomočeh v obliki nadomestil, ki jih je grška kmetijska zavarovalna organizacija (ELGA) izplačala v letih 2008 in 2009 (UL 2012, L 78, str. 21).

Izrek

1. Tožba se zavrne.

2. Helenski republiki se naloži plačilo stroškov, vključno s stroški postopka za izdajo začasne odredbe.

(1) UL C 118, 21.4.2012.
SL Uradni list Evropske unije C 253/27

Sodba Splošnega sodišča z dne 24. Junija 2014 – Rani Refreshments proti UUNT – Global-Invest Bartosz Turek (Sani)

(Zadeva T-523/12) (1)

((Znamka Skupnosti - Postopek z ugovorom - Prijava figurativne znamke Sani - Prejšnji figurativni znamki Skupnosti Hani ali Ilani in RANI - Relativni razlog za zavrnitev - Verjetnost zmede - Podobnost znakov - Člen 8(1)(b) Uredbe (ES) št. 207/2009))

2014/C 253/38

Jezik postopka: angleščina

Stranke

Tožeča stranka: Rani Refreshments FZCO (Jebel Ali, Združeni arabski emirati) (zastopnik: M. Chapple, barrister)

Tožena stranka: Urad za usklajevanje na notranjem trgu (znamke in modeli) (zastopnik: P. Geroulakos, zastopnik)

Druga stranka pred odborom za pritožbe, intervenientka v postopku pred Splošnim sodiščem: Global-Invest Bartosz Turek (Poczesna, Poljska)

Predmet

Tožba zoper odločbo četrtega odbora za pritožbe UUNT z dne 27. septembra 2012 (zadeva R 236/2012 4) v zvezi s postopkom z ugovorom med družbama Aujan Industries Co. (S J C) in Global-Invest Bartosz Turek.

Izrek

1. Tožba se zavrne.

2. Družbi Rani Refreshments FZCO se naloži plačilo stroškov.

(1) UL C 32, 2.2.2013.
SL Uradni list Evropske unije C 159/22

Sodba Splošnega sodišča z dne 3. aprila 2014 – Debonair Trading Internacional proti UUNT – Ibercosmetica (SÔ:UNIC)

(Zadeva T-356/12) (1)

((Znamka Skupnosti - Postopek z ugovorom - Prijava besedne znamke Skupnosti SÔ:UNIC - Prejšnje skupnostne in nacionalne besedne znamke SO…?, SO…? ONE, SO…? CHIC in neregistrirane besedne znamke - Relativni razlogi za zavrnitev - Člen 8(1)(b) Uredbe (ES) št. 207/2009 - Verjetnost zmede - Družina znamk - Člen 8(4) Uredbe št. 207/2009 - Pravilo 15(2) (b)(iii) Uredbe (ES) št. 2868/95 - Dopustnost ugovora))

2014/C 159/30

Jezik postopka: angleščina

Stranke

Tožeča stranka: Debonair Trading Internacional Lda (Funchal, Madeira) (zastopnik: T. Alkin, odvetnik)

Tožena stranka: Urad za usklajevanje na notranjem trgu (znamke in modeli) (zastopnik: L. Rampini, zastopnik)

Druga stranka pred odborom za pritožbe: Ibercosmetica, SA de CV (Meksiko, Mehika)

Predmet

Tožba zoper odločbo četrtega odbora za pritožbe pri UUNT z dne 4. junija 2012 (zadeva R 1033/2011-4) v zvezi s postopkom z ugovorom med družbama Debonair Trading Internacional Lda in Ibercosmetica, SA de CV.

Izrek

1. Odločba četrtega odbora za pritožbe pri Uradu za usklajevanje na notranjem trgu (znamke in modeli) (UUNT) z dne 4. junija 2012 (zadeva R 1033/2011-4) se razveljavi v delu, v katerem je odbor za pritožbe kot nedopusten ugovor na podlagi člena 8(4) Uredbe Sveta (ES) št. 207/2009 z dne 26. februarja 2009 o blagovni znamki Skupnosti glede znakov, ki jih je družba Debonair Trading Internacional Lda navajala v zvezi z Združenim kraljestvom in Irsko.

2. V ostalem se tožba zavrne.

3. Vsaka stranka nosi svoje stroške.

(1) UL C 311, 13.10.2012.
SL Uradni list Evropske unije C 78/9

Sodba Splošnega sodišča z dne 4. februarja 2014 – Syrian Lebanese Commercial Bank proti Svetu

(Združeni zadevi T-174/12 in T-80/13) (1)

(Skupna zunanja in varnostna politika - Omejevalni ukrepi proti Siriji - Zamrznitev sredstev - Prilagoditev predlogov - Rok - Očitna napaka pri presoji - Obveznost obrazložitve - Pravica do učinkovitega sodnega varstva - Pravica do obrambe)

2014/C 78/17

Jezik postopka: francoščina

Stranki

Tožeča stranka: Syrian Lebanese Commercial Bank SAL (Bejrut, Libanon) (zastopniki: P. Vanderveeren, L. Defalque in T. Bontinck, odvetniki)

Tožena stranka: Svet Evropske unije (zastopnika: G. Étienne in S. Cook, zastopnika)

Predmet

Predlog za razglasitev delne ničnosti, prvič, Izvedbene uredbe Sveta (EU) št. 55/2012 z dne 23. januarja 2012 o izvajanju člena [32](1) Uredbe (EU) št. 36/2012 o omejevalnih ukrepih glede na razmere v Siriji (UL L 19, str. 6), drugič, Izvedbenega sklepa Sveta 2012/37/SZVP z dne 23. januarja 2012 o izvajanju Sklepa 2011/782/SZVP o omejevalnih ukrepih proti Siriji (UL L 19, str. 33), tretjič, Sklepa Sveta 2012/739/SZVP z dne 29. novembra 2012 o omejevalnih ukrepih proti Siriji in razveljavitvi Sklepa 2011/782/SZVP (UL L 330, str. 21), četrtič, Izvedbene uredbe Sveta (EU) št. 1117/2012 z dne 29. novembra 2012 o izvajanju člena 32(1) Uredbe (EU) št. 36/2012 (UL L 330, str. 9), petič, „odločbi, vsebovani v dopisih“ Sveta z dne 24. januarja 2012 in 30. novembra 2012, s katerima se je tožečo stranko obvestilo o omejevalnih ukrepih v zvezi z njo, šestič, Sklepa Sveta 2013/109/SZVP z dne 28. februarja 2013 o spremembi Sklepa 2012/739/SZVP (UL L 58, str. 8), sedmič, Izvedbene uredbe Sveta (EU) št. 363/2013 z dne 22. aprila 2013 o izvajanju Uredbe (EU) št. 36/2012 (UL L 111, str. 1), in osmič, Sklepa Sveta 2013/255/SZVP z dne 31. maja 2013 o omejevalnih ukrepih proti Siriji (UL L 147, str. 14), v delih, v katerih ti akti vplivajo na položaj tožeče stranke.

Izrek

1. Tožbi se zavrneta.

2. Syrian Lebanese Commercial Bank SAL se naloži plačilo stroškov.

(1) UL C 184, 23.6.2012.
SL Uradni list Evropske unije C 24/20

Sodba Splošnega sodišča z dne 6. decembra 2013 – Premiere Polish proti UUNT – Donau Kanol (ECOFORCE)

(Zadeva T-361/12) (1)

(Znamka Skupnosti - Postopek z ugovorom - Prijava besedne znamke Skupnosti ECOFORCE - Prejšnja figurativna znamka Skupnosti ECO FORTE - Verjetnost zmede - Člen 8(1)(b) Uredbe (ES) št. 207/2009)

2014/C 24/35

Jezik postopka: angleščina

Stranke

Tožeča stranka: Premiere Polish Co., Ltd (Cheltenham, Združeno kraljestvo) (zastopnika: C. Jones in M. Carter, solicitors)

Tožena stranka: Urad za usklajevanje na notranjem trgu (znamke in modeli) (zastopnik: I. Harrington, zastopnik)

Druga stranka pred odborom za pritožbe: Donau Kanol GmbH & Co. KG (Ried im Traunkreis, Avstrija)

Predmet

Tožba zoper odločbo četrtega odbora za pritožbe UUNT z dne 8. junija 2012 (zadeva R 851/2011-4) v zvezi s postopkom z ugovorom med družbama Donau Kanol GmbH & Co. KG in Premiere Polish Co. Ltd.

Izrek

1. Tožba se zavrne.

2. Premiere Polish Co. Ltd se naloži plačilo stroškov.

(1) UL C 319, 20.10.2012.
3.

UUNT nosi svoje stroške in stroške, ki jih je priglasila družba Aventis Pharmaceuticals, Inc. v postopku pred Splošnim sodiščem in pred odborom za pritožbe.
1.

Člen 5(3) in (4) ter člen 6(1) v delu, v katerem se nanaša na največji učinek državnega poroštva, kot je ocenjen v členu 5(3) in (4) Sklepa Komisije 2012/26/EU z dne 29. junija 2011 o državni pomoči C 35/08 (ex NN 11/08), ki jo je Francija odobrila osebi javnega prava Institut Français du Pétrole, se razglasita za nična.
SL Uradni list Evropske unije C 429/14

Sodba Splošnega sodišča z dne 28. oktobra 2015 – Al-Faqih in drugi/Komisija

(Zadeva T-134/11) (1)

((Skupna zunanja in varnostna politika - Omejevalni ukrepi zoper osebe in subjekte, povezane z Osamo bin Ladnom, mrežo Al-Kaida in talibani - Zamrznitev sredstev - Temeljne pravice - Pravica do učinkovitega sodnega varstva))

(2015/C 429/18)

Jezik postopka: angleščina

Stranke

Tožeče stranke: Al-Bashir Mohammed Al-Faqih (Birmingham, Združeno kraljestvo); Ghunia Abdrabbah (Birmingham); Taher Nasuf (Manchester, Združeno kraljestvo) in Sanabel Relief Agency Ltd (Birmingham) (zastopnika: E. Grieves, barrister, in N. Garcia–Lora, solicitor)

Tožena stranka: Evropska komisija (zastopniki: sprva S. Boelaert, M. Konstantinidis, E. Paasivirta in T. Scharf, nato M. Konstantinidis, E. Paasivirta in T. Scharf, agenti)

Intervenienta v podporo tožene stranke: Svet Evropske unije (zastopniki: sprva E. Finnegan, R. Szostak in G. Étienne, nato E. Finnegan in G. Étienne, agenti) in Združeno kraljestvo Velika Britanija in Severna Irska (zastopnika: sprva E. Jenkinson, nato L. Christie, agenta)

Predmet

Predlog za razglasitev ničnosti Uredbe Komisije (EU) št. 1138/2010 z dne 7. decembra 2010 o 140. spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z Osama bin Ladnom, mrežo Al-Kaida in talibani (UL L 322, str. 4) in Uredbe Komisije (EU) št. 1139/2010 z dne 7. decembra 2010 o 141. spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z Osama bin Ladnom, mrežo Al-Kaida in talibani (UL L 322, str. 6) v delu, v katerem se ta akta nanašata na tožeče stranke.

Izrek

1. Tožba se zavrne.

2. Al-Bashir Mohammed Al-Faqih, Ghunia Abdrabbah in Taher Nasuf nosijo svoje stroške in stroške Evropske komisije.

3. Združeno kraljestvo Velika Britanija in Severna Irska in Svet Evropske unije nosita svoje stroške.

(1) UL C 130, 30.4.2011.
SL Uradni list Evropske unije C 48/34

Sodba Splošnega sodišča z dne 16. decembra 2015 – Latam Airlines Group in Lan Cargo/Komisija

(Zadeva T-40/11) (1)

((Konkurenca - Omejevalni sporazumi - Evropski trg zračnega tovornega prevoza - Sporazumi in usklajena ravnanja v zvezi z več sestavnimi deli cen za storitve zračnega tovornega prevoza (uvedba dodatnih taks za gorivo in varnost, neplačilo provizije od dodatnih taks) - Člen 101 PDEU, člen 53 Sporazuma EGP in člen 8 Sporazuma med Skupnostjo in Švico o letalskem prometu - Obveznost obrazložitve))

(2016/C 048/38)

Jezik postopka: angleščina

Stranke

Tožeči stranki: Latam Airlines Group SA, prej Lan Airlines SA (Santiago, Čile); in Lan Cargo SA (Santiago) (zastopnika: B. Hartnett, barrister, in O. Geiss, odvetnik)

Tožena stranka: Evropska komisija (zastopniki: sprva S. Noë, N. von Lingen in G. Koleva, nato G. Koleva in A. Dawes, agenti, skupaj z G. Peretzom, barrister)

Intervenient v podporo tožene stranke: Svet Evropske unije (zastopnika: F. Florindo Gijón in M. Simm, agenta)

Predmet

Predlog za razglasitev ničnosti Sklepa Komisije C(2010) 7694 final z dne 9. novembra 2010 v zvezi s postopkom na podlagi člena 101 PDEU, člena 53 Sporazuma EGP in člena 8 Sporazuma med Evropsko skupnostjo in Švicarsko konfederacijo o letalskem prometu (zadeva COMP/39258 – Zračni tovorni prevoz) v delu, v katerem se nanaša na tožeči stranki, in podredno za znižanje zneska globe, ki jima je bila naložena.

Izrek

1. Sklep Komisije C(2010) 7694 final z dne 9. novembra 2010 v zvezi s postopkom na podlagi člena 101 PDEU, člena 53 Sporazuma EGP in člena 8 Sporazuma med Evropsko skupnostjo in Švicarsko konfederacijo o letalskem prometu (zadeva COMP/39258 – Zračni tovorni prevoz) se v delu, v katerem se nanaša na družbo Latam Airlines Group SA, prej Lan Airlines SA, in družbo Lan Cargo SA, razglasi za ničen.

2. Evropska komisija nosi svoje stroške in naloži se ji plačilo stroškov družb Latam Airlines Group in Lan Cargo.

3. Svet Evropske unije nosi svoje stroške.

(1) UL C 80, 12.3.2011.
SL Uradni list Evropske unije C 262/13

Sodba Splošnega sodišča z dne 16. junija 2015 – Portugalska/Komisija

(Zadeva T-3/11) (1)

((„EKUJS - Jamstveni oddelek - EKJS in EKSRP - Odhodki, izključeni iz financiranja - Pomanjkljivosti identifikacijskega sistema za zemljišča in geografskega informacijskega sistema (LPIS-GIS) pri izvajanju pregledov na kraju in izračunu sankcij (obdobje od 2005 do 2007)“))

(2015/C 262/16)

Jezik postopka: portugalščina

Stranki

Tožeča stranka: Portugalska republika (zastopniki: L. Inez Fernandes, M. Figueiredo in J. Saraiva de Almeida, agenti)

Tožena stranka: Evropska komisija (zastopnika: P. Guerra e Andrade in P. Rossi, agenta)

Predmet

Predlog za razglasitev ničnosti Sklepa Komisije 2010/668/EU z dne 4. novembra 2010 o izključitvi nekaterih odhodkov držav članic iz naslova Jamstvenega oddelka Evropskega kmetijskega usmerjevalnega in jamstvenega sklada (EKUJS), Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP) iz financiranja Evropske unije (UL L 288, str. 24) v delu, v katerem določa finančne popravke za Portugalsko republiko v višini 4 0 6 90 655,11 EUR zaradi „[p]omanjkljivosti v LPIS-GIS [identifikacijski sistem za zemljišča-geografski informacijski sistem] pri izvajanju pregledov na kraju in izračunu sankcij“ v obdobju od leta 2005 do 2007.

Izrek

1. Tožba se zavrne.

2. Portugalski republiki se naloži plačilo stroškov.

(1) UL C 139, 7.5.2011.